કેટલાક ઢોંગી પાદરીઓ, મૌલવીઓ, બાબાઓ અને બાવાઓ લોકોને સતત એક જ પટ્ટી પઢાવ્યા કરે છે કે, જગતમાં બીજું બધું મિથ્યા છે ને અસલી કંઈ હોય તો એ જન્નત, સ્વર્ગ, મોક્ષ જ છે. આ મોક્ષ મેળવો તો જ બધી યાતનાઓમાંથી છૂટી શકો. સ્વર્ગ મેળવવું હોય તો બધાં ભૌતિક સુખો છોડવાં પડે, દૈહિક એષણાઓ બાજુ પર મૂકવી પડે. ધર્મના નામે આ બધું ઠલવાયા કરે છે ને મોટા ભાગના લોકો આ વાતો સાચી માની લે છે, કેમ કે તેમણે ધર્મને લગતાં સાચા પુસ્તકો વાંચ્યાં નથી. તેના કારણે સામે બેઠેલા ખૂમચાધારીઓ પર આંધળો વિશ્ર્વાસ કરે છે. ધર્મના નામે આવી મનઘડંત વાતો ઢોંગીઓ કર્યા કરે છે ને લોકોને ભરમાવ્યા કરે છે. પોતાનાં ધર્મની સાચી સમજ લોકોમાં કેળવાય એ આ સમસ્યાનો ઉપાય છે. હિન્દુ ધર્મ આ બાબતે સાચી સમજ આપે છે. હિન્દુ ધર્મગ્રંથ જીવન-મૃત્યુ વિશે ખૂબ ઉચ્ચ વિચારો રજૂ કરે છે તે જોઈએ.